Eddington (ταινία)

Το Eddington είναι Αμερικανική νεο-γουέστερν ταινία θρίλερ του 2025, σε σενάριο και σκηνοθεσία του Άρι Άστερ, με πρωταγωνιστές τους Χοακίν Φίνιξ, Πέδρο Πασκάλ, Λουκ Γκράιμς, Ντέιντρε Ο'Κόνελ, Μαίκλ Γουόρντ, Όστιν Μπάτλερ και Έμα Στόουν. Τοποθετημένη το 2020 κατά την διάρκεια της πανδημίας COVID-19 στο Νέο Μεξικό, η ταινία εξετάζει την πολιτική και κοινωνική αναταραχή που προκαλείται από την αμφιλεγόμενη εκλογή δημάρχου ανάμεσα στον Σερίφη Τζο Κρος και τον Δήμαρχο Τεντ Γκαρσία.

Η ταινία έκανε την παγκόσμια πρεμιέρα της στο βασικό διαγωνιστικό μέρος του Φεστιβάλ Κινηματογράφου Καννών 2025 στις 16 Μαΐου 2025, και κυκλοφόρησε στους κινηματογράφους από την A24 στις 18 Ιουλίου 2025. Η ταινία έλαβε γενικά θετικά σχόλια από τους κριτικούς και συγκέντρωσε $13.1 εκατομμύρια παγκοσμίως

 Πλοκή 
Στα τέλη Μαΐου του 2020, σαν αποτέλεσμα της πανδημίας COVID-19, ο Δήμαρχος Τεντ Γκαρσία του Έντινγκτον, στο Νέο Μεξικό, εφαρμόζει ένα lockdown και επιβάλλει την υποχρεωτική χρήση μάσκας με βάση τις εντολές του κυβερνήτη σε επίπεδο πολιτείας. Ο τοπικός Σερίφης Τζο Κρος τον αποδοκιμάζει, με το επιχείρημα ότι τα υποχρεωτικά μέτρια παραβιάζουν την ελευθερία της επιλογής. Ο Τζο ζει με την συναισθηματικά ασταθή σύζυγο του, Λουίζ, και την συνωμοσιολόγο μητέρα της, Ντον.

Μετά από συγκρούσεις με τον Τεντ, ο οποίος είναι υποψήφιος για επανεκλογή με μία φιλική προς την τεχνολογία καμπάνια που θα επιτρέψει να χτιστεί ένα κέντρο δεδομένων, ο Τζο αποφασίζει να βάλει υποψηφιότητα εναντίον του, πράγμα που δεν εγκρίνει η μοναχική Λουίζ. Αναθέτει στους υφιστάμενους του, Γκάι και Μάικλ, να τον βοηθήσουν στην προεκλογική του εκστρατεία. Η Λουίζ και η Ντον προσκαλούν τον ριζοσπάστη αρχηγό αίρεσης, Βέρνον Τζέφερσον Πικ, για δείπνο, και κατά την διάρκεια μίας συζήτησης σχετικά με τις συνωμοτικές πεποιθήσεις τους σχετικά με την παιδοφιλία και την διακίνηση παιδιών, η Λουίζ υπονοεί ότι ο πατέρας της την κακοποιούσε. Ο Τζο εκφράζει δυσπιστία σχετικά την προϊστορία του Βέρνον, η οποία βασίζεται σε ανακτημένες μνήμες.

Εν τω μεταξύ, ο γιος του Τεντ, Έρικ, συμμετέχει σε διαδηλώσεις του Black Lives Matter μαζί με τον φίλο του, Μπράιαν, και την ακτιβίστρια Σάρα. Η Σάρα προσπαθεί, ανεπιτυχώς, να πείσει τον Μάικλ να συμμετέχει στον σκοπό του. Προκειμένου να στρέψει τις εκλογές προς το συμφέρον του, ο Τζο ισχυρίζεται σε μία προεκλογική συνάντηση ότι ο Τεντ κακοποίησε σεξουαλικά την Λουίζ. Αυτή φεύγει από την πόλη με τον Βέρνον, αφού αρνείται τους ισχυρισμούς σε ένα διαδικτυακό βίντεο. 

Την επόμενη μέρα, ο Τζο τσακώνεται με τον Τεντ με την πρόφαση παραπόνων για φασαρία στο σπίτι του κατά την διάρκεια μίας φιλανθρωπικής εκδήλωσης. Ο Τεντ χαστουκίζει τον Τζο μπροστά στους καλεσμένους την προεκλογικής εκδήλωσης. Το ίδιο απόγευμα ο Τζο πυροβολεί και σκοτώνει έναν άστεγο και ξεφορτώνεται το πτώμα του σε ένα κοντινό ποτάμι. Στη συνέχεια, πυροβολεί τον Τεντ και τον Έρικ στο σπίτι τους με ένα κυνηγετικό τουφέκι και σκηνοθετεί την σκηνή του εγκλήματος ως μία επίθεση των Antifa. Εν τω μεταξύ, ένα μυστηριώδες ιδιωτικό τζετ μεταφέρει βαριά οπλισμένους τρομοκράτες κατευθύνεται προς το Έντινγκτον. Ο Αστυνόμο Μπάτερφλαϊ Χιμένες της φυλής των Πουέμπλο εμπλέκεται στην έρευνα για τους θανάτους, αφού ο Τεντ πυροβόλησε με το τουφέκι του στην γη των Πουέμπλο. Ο Τζο στήνει παγίδα στον Μάικλ, τον παρουσιάζει ως τον δολοφόνο και τον βάζει στην φυλακή για να αποσπάσει την προσοχή, αλλά ο Μπάτερφλαϊ κάνει συνδέσει που οδηγούν στον σερίφη.

Το Έντινγκτον δέχεται επίθεση από τους τρομοκράτες, οι οποίοι απαγάγουν τον Μάικλ από το κελί που βρίσκεται στο γραφείο του σερίφη και τοποθετούν διάφορα πυρομαχικά κατά την διάρκεια της απόδρασης τους. Ο Τζο και ο Γκάι βρίσκουν τον Μάικλ στην έρημο, όπου αυτός προσπαθεί να τους προειδοποιήσει να μην πλησιάσουν. Ένας εκρηκτικός μηχανισμός ενεργοποιείται όταν οι αστυνόμοι πλησιάζουν, σκοτώνοντας τον Γκάι και τραυματίζοντας βαριά τον Μάικλ. Ο Τζο επιστρέφει στο Έντινγκτον, όπου γίνεται στόχος ελεύθερων σκοπευτών. Αφού τους αποφεύγει στην έρημο και στο σπίτι του, μπαίνει σε ένα μαγαζί όπλων για να οπλιστεί. Πυροβολεί προς τυχαία κατεύθυνση, πυροβολώντας κατά λάθος το πόδι του Μπάτερφλαϊ, ο οποίος σκοτώνεται από τον ελεύθερο σκοπευτή, λίγες στιγμές αργότερα. Ο Τζο, τελικά, στριμώχνεται και μαχαιρώνεται στο κεφάλι από έναν τρομοκράτη, προκαλώντας σημαντική εγκεφαλική βλάβη. Τον σώζει ο Μπράιαν, ο οποίος πυροβολεί τον άνθρωπο που επιτέθηκε στον Τζο, ενώ τραβάει βίντεο με το κινητό του.

Έναν χρόνο αργότερα, ο Μπράιαν έχει γίνει γνωστός συντηριτικός influencer, έχοντας εκμεταλλευτεί την καταγραφή της διάσωσης του Τζο από τους τρομοκράτες. Ο Τζο έχει εκλεγεί ως Δήμαρχος του Έντινγκτον, παρά το γεγονός ότι είναι πλέον παράλυτος και με εγκεφαλική βλάβη, λόγω της επίθεσης που δέχτηκε. Η Ντον τον φροντίζει, και μιλάει εκ μέρους του, κατά την διάρκεια δημόσιων εμφανίσεων. Αφού επιστρέφουν από τα μεγάλα εγκαίνεια του νεόδμητου κέντρου πληροφοριών, ο Τζο και η Ντον βλέπουν ένα δελτίο ειδήεων που δείχνει τον Βέρνον και την έγκυο Λουίζ σε μία συγκέντρωση. Ο Μάικλ, ο οποίος επιβίωσε και αυτός, και είναι πλέον αναπληρωτής σερίφης, εξασκείται στη σκοποβολή στα περίχωρα της πόλης.

 Ηθοποιοί και χαρακτήρες 
 Χοακίν Φίνιξ ως Τζο Κρος, σερίφης της Κομητείας Σεβίγια και υποψήφιος δήμαρχος
 Πέδρο Πασκάλ ως Τεντ Γκαρσία, εν ενεργεία δήμαρχος του Έντινγκτον που είναι υποψήφιος για επανεκλογή
 Έμα Στόουν ως Λουίζ Κρος, σύζυγος του Τζο
 Όστιν Μπάτλερ ως Βέρνον Τζέφερσον Πικ, ριζοσπάστης αρχηγός αίρεσης
 Λουκ Γκράιμς ως Γκάι Τούλι, βοηθός στο γραφείο του σερίφη της Κομητείας Σεβίγια στο Έντινγκτον
 Ντιέρντε Ο'Κόνελ ως Ντον, μητέρα της Λουίζ
 Μάικλ Γουόρντ ως Μάικλ Κουκ, βοηθός στο γραφείο του σερίφη της Κομητείας Σεβίγια στο Έντινγκτον
 Αμελί Χέφερλς ως Σάρα Άλεν, ακτιβίστρια influencer
 Κλίφτον Κόλινς Τζούνιορ ως Λοτζ, ψυχικά ασθενής άστεγος
 Γουίλιαμ Μπελό ως Αστυνόμος Μπάτερφλαϊ Χιμένες, θαραλλέος αστυνομικός του Πουέμπλο
 Ματ Γκόμεζ Χιντάκα ως Έρικ Γκαρσία, γιος του Δημάρχου Γκαρσία
 Κάμερον Μαν ως Μπράιαν, κολλητός φίλος του Έρικ
 Αμαντέιο Αρζόλα ως Λερντ, ενεργός διαδηλωτής
 Λάνταλ Γκουλσμπι ως Γουίλ
 Ρόμπιν Ριντ ως 
 Robyn Reede as Οργισμένη Γυναίκα
 Ελιζ Φαλάνγκα ως Νικολέτ, ακόλουθος του Βέρνον
 Κινγκ Όρμπα ως Γουόρεν, οικονομικός σύμβουλος της κυβέρνησης του Νέου Μεξικό
 Ντέιβιντ Πίντερ ως Τρομοκράτης Antifa
 Κιθ Ζαρντίν ως Τρομοκράτης Antifa
 Σαμ Κουίν ως Αρχηγός Διαδήλωσης
 Ντάνιλ Κλόους ως Φράνκι Σάλμον
 Άρι Άστερ ως Ραδιοφωνικός Δημοσιογράφος (δεν αναφέρεται στους τίτλους)

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές πολιτικές δραματικές ταινίες
Κατηγορία:Ταινίες γυρισμένες στο Νέο Μεξικό
Κατηγορία:Ταινίες παραγωγής A24